CELEX: 32009D0357(01)
Language: et
Date: 2009-04-27 00:00:00
Title: 2009/357/EÜ: Komisjoni otsus, 27. aprill 2009 , millega muudetakse otsust 2007/134/EÜ, millega luuakse Euroopa Teadusnõukogu (EMPs kohaldatav tekst)

1.5.2009   
            
            
               ET
            
            
               Euroopa Liidu Teataja
            
            
               L 110/37
            
         
      KOMISJONI OTSUS,
   27. aprill 2009,
   millega muudetakse otsust 2007/134/EÜ, millega luuakse Euroopa Teadusnõukogu
   (EMPs kohaldatav tekst)
   (2009/357/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 18. detsembri 2006. aasta otsust nr 1982/2006/EÜ, (1) mis käsitleb Euroopa Ühenduse teadusuuringute, tehnoloogiaarenduse ja tutvustamistegevuse seitsmendat raamprogrammi (2007–2013), eriti selle artikleid 2 ja 3,
   võttes arvesse nõukogu 19. detsembri 2006. aasta otsust 2006/972/EÜ, (2) mis käsitleb Euroopa Ühenduse teadusuuringute, tehnoloogiaarenduse ja tutvustamistegevuse seitsmendat raamprogrammi (2007–2013) rakendavat eriprogrammi „Ideed”, eriti selle artikli 4 lõikeid 2 ja 3,
   ning arvestades järgmist:
   
               (1)
            
            
               Seitsmenda raamprogrammi raames on eriprogrammi „Ideed” eesmärk toetada teadlaste algatatud „eesliini” teadusprojekte kõikides teaduse, tehnoloogia ja uurimistöö valdkondades teadlaste valitud teemadel.
            
         
               (2)
            
            
               Komisjoni otsusega 2007/134/EÜ (3) loodi Euroopa Teadusnõukogu (edaspidi „ERC”), mis tegeleb eriprogrammi „Ideed” rakendamisega.
            
         
               (3)
            
            
               Otsuse 2007/134/EÜ artikli 1 kohaselt koosneb ERC sõltumatust teadusnõukogust ja seda toetavast spetsiaalsest rakendamiskolleegiumist.
            
         
               (4)
            
            
               Sõltumatu teadusnõukogu koosneb komisjoni poolt nimetatud kõige tuntumatest teadlastest, inseneridest ja teaduritest, kes tegutsevad oma isiklikul vastutusel ja on sõltumatud välismõjudest. Sõltumatu teadusnõukogu tegutseb vastavalt otsuse 2007/134/EÜ artiklis 3 sätestatud volitustele.
            
         
               (5)
            
            
               Vastavalt otsuse 2007/134/EÜ artikli 4 lõikele 1 koosneb sõltumatu teadusnõukogu kuni 22 liikmest.
            
         
               (6)
            
            
               Kolm sõltumatu teadusnõukogu liiget on isiklikel põhjustel tagasi astunud: prof Manuel CASTELLS, Kataloonia Avatud Ülikool; prof Paul J. CRUTZEN, Max Plancki Keemiainstituut, Mainz; prof Lord MAY, Oxfordi Ülikool.
            
         
               (7)
            
            
               Otsuse 2007/134/EÜ artikli 4 lõikes 7 on sätestatud, et kui liige lahkub ametist või kui lõpeb ametiaeg, mida ei saa pikendada, nimetab komisjon uue liikme.
            
         
               (8)
            
            
               Otsuse 2007/134/EÜ artikli 4 lõikes 6 on sätestatud, et liikmed määratakse ametisse neljaks aastaks ja nende ametiaega võib pikendada ühel korral rotatsiooni alusel, mis tagab kõnealuse nõukogu tegevuse järjepidevuse.
            
         
               (9)
            
            
               Otsuse 2007/134/EÜ artikli 4 lõikes 4 on sätestatud, et komisjon nimetab tulevased liikmed I lisas sätestatud tegurite ja kriteeriumide alusel pärast seda, kui nad on valitud sõltumatu teadusnõukogu poolt heaks kiidetud sõltumatu ja läbipaistva menetluse teel, konsulteerides ka teadusringkonnaga ning andes aru parlamendile ja nõukogule. Niisuguse menetluse viis läbi sõltumatu valimiskomitee, kelle aruanne saadeti parlamendile ja nõukogule. Kõnealune valimiskomitee esitas kolme uue liikme kohta soovitused ja need soovitused on vastu võetud.
            
         
               (10)
            
            
               Otsuse 2007/134/EÜ artikli 4 lõike 4 kohaselt avaldatakse tulevaste liikmete nimed vastavalt Euroopa Parlamendi ja nõukogu määrusele (EÜ) nr 45/2001 (4),
            
         ON TEINUD JÄRGMISE OTSUSE:
   Artikkel 1
   Käesolevaga nimetatakse käesoleva otsuse lisas nimetatud isikud neljaks aastaks Euroopa Teadusnõukogu liikmeks.
   Artikkel 2
   Käesolev otsus jõustub selle vastuvõtmise päeval.
   
      Brüssel, 27. aprill 2009
      
         
            Komisjoni nimel
         
         
            komisjoni liige
         
         Janez POTOČNIK
         
      
   
   
      (1)  ELT L 412, 30.12.2006, lk 1.
   
      (2)  ELT L 400, 30.12.2006, lk 243. Parandatud väljaandes ELT L 54, 22.2.2007, lk 81.
   
      (3)  ELT L 57, 24.2.2007, lk 14.
   
      (4)  EÜT L 8, 12.1.2001, lk 1.
   
      LISA
      
         ERC SÕLTUMATU TEADUSNÕUKOGU UUED LIIKMED
      
      Prof Sierd A.P.L. CLOETINGH, Amsterdami Vabaülikool
      Prof Carlos M. DUARTE, Hispaania Teadusnõukogu, Mallorca
      Prof Henrietta L. MOORE, Cambridge’i Ülikool